Akken yennum, mi yesreḥ abeḥri, ad d-yaki, ad iruḥ ɣer uqcic ad t-yessaki. Tura, yuɣal ur yettargu ara tibuciḍanin, tilawin, iselman imeqqranen, ula d tameṭṭut-is, yuɣal ur ttyettargu ara, ala izmawen mi ara tturaren deg teftist, iḥemmel-iten akken iḥemmel aqcic. Hat-an yuki-d, iruḥ srid ɣer uxxam n uqcic, yufa tawwurt teldi, ikcem ɣef yixef n tfednin, irfed-d aqcic s lemḥadra, la t-yessakay. Yezzi-d ɣur-s yettmuqqul-it-id, yeqqim-d irfed lqecc-is ad ten-yels, yeffeɣ-d yeḍfer amɣar. Amɣar, yeṭṭef-it-id di tuyat yenna-as: “suref-iyi ur ak-ǧǧiɣ ara ad teṭṭseḍ.”